Viljandi 23. juuli 2024 nr 266

**Jämejala tee 34 // Kase tee 2 detailplaneeringu vastuvõtmine**

Arhitekt Olav Remmelkoor (Projektikoda OÜ, registrikood 12267932) koostas Viljandi Vallavalitsuse 23.05.2023 korraldusega nr 249 „Jämejala tee 34 // Kase tee 2 detailplaneeringu algatamine ja keskkonnamõju strateegilise hindamise algatamata jätmine“ Jämejala külas Jämejala tee 34 // Kase tee 2 katastriüksusel (62901:003:0250) algatatud detailplaneeringu (KovID: DP340) ja esitas selle vastuvõtmise otsuse tegemiseks Viljandi Vallavalitsusele (reg 10.06.2024 nr 7-2/153-6).



05.11.2013 moodustus Viljandi vald, mis on Paistu valla, Pärsti valla, Saarepeedi valla ja Viiratsi valla õigusjärglane.

Detailplaneeringu eesmärk on kinnistu jagamine, ehitusõiguse, hoonestusala ja arhitektuursete nõuete määramine elamukruntidele ning seda teenindavate kommunikatsioonide rajamine. Detailplaneeringuala suurus on 3,2 ha. Detailplaneering ei ole üldplaneeringut muutev ega näe ette olulise keskkonnamõju teket. Planeeringuala katastriüksuse maa sihtotstarve on ühiskondlike ehitiste maa 100%. Planeeringualal kehtib Pärsti Vallavolikogu 19.04.2006 määrusega nr 13 „Üldplaneeringu kehtestamine“ kehtestatud Pärsti valla üldplaneering, mille kaardi järgi on planeeringuala juhtotstarbeks AA ehk üldkasutatava hoone maa.

Käesoleva detailplaneeringuga nähakse ette Sihtasutuse Perekodu uue keskusehoone planeerimine ja ehitamine ning uue keskusehoone toimimiseks vajalike ehitiste, sealhulgas tehnovõrkude ja -rajatiste ning parkimisalade võimalike asukohtade määramine. Lahendus koos krundi suuruste ja ehitusõiguse näitajatega on kirjeldatud „Jämejala tee 34 // Kase tee 2 detailplaneering“ detailplaneeringu põhijoonisel (JN100).

Detailplaneering saadeti Päästeametile, Terviseametile, Transpordiametile (reg 19.06.2024 nr 7-2/153-7) ja kaasatavatele isikutele (reg 19.06.24 nr 7-2/153-8) kooskõlastamiseks ning arvamuse avaldamiseks. Detailplaneeringu kooskõlastas: Päästeamet (reg 08.07.24 nr 7-2/153-9), Transpordiamet (reg 11.07.2024 7-2/153-11) ning Terviseamet (reg 09.07.2024 nr 7-2/153-10). Kui kooskõlastaja või arvamuse andja ei ole 30 päeva jooksul detailplaneeringu saamisest arvates kooskõlastamisest keeldunud või arvamust avaldanud ega ole taotlenud tähtaja pikendamist, loetakse detailplaneering kooskõlastaja poolt vaikimisi kooskõlastatuks või eeldatakse, et arvamuse andja ei soovi selle kohta arvamust avaldada.

Vastavalt Terviseameti märkustele esitas planeerija märkustega arvestatud detailplaneeringu lahenduse vastuvõtmiseks (reg 12.07.2024 nr 7-2/153-12). Detailplaneeringu eesmärgid ja lahendus on täpsemalt toodud detailplaneeringu seletuskirjas, põhijoonisel, mis on lisatud käesolevale korraldusele.

Detailplaneeringu vastuvõtmine on haldusmenetluse toiming. Haldusmenetluse seaduse § 72 lg 2 sätestab, et haldusmenetluse toiming vaidlustatakse koos haldusaktiga (sisulise otsusega).

Tulenevalt eeltoodust ja võttes aluseks planeerimisseaduse § 134, § 135 lg 1 p 1, lg 5 ja lg 7, Viljandi Vallavolikogu 28.02.2022 määruse nr 13 „Planeerimisseaduses sätestatud küsimuste lahendamise volitamine“ § 1 lg 1:

1. Vastu võtta Jämejala külas Jämejala tee 34 // Kase tee 2 detailplaneering (KovID: DP340, lisatud korraldusele) ja korraldada avalik väljapanek.
2. Viljandi Vallavalitsuse planeeringuspetsialistil korraldada korralduse punktis 1 nimetatud detailplaneeringu avalik väljapanek ning avaldada teade detailplaneeringu vastuvõtmisest ja avalikust väljapanekust ajalehes Sakala ja Viljandi valla veebilehel [www.viljandivald.ee](http://www.viljandivald.ee).
3. Detailplaneeringuga saab tutvuda Viljandi valla ametiasutuses (vallamajas) ja elektrooniliselt Viljandi valla veebilehel [www.viljandivald.ee](http://www.viljandivald.ee).
4. Korraldus jõustub teatavakstegemisest.

(allkirjastatud digitaalselt)

Alvar Pähkel (allkirjastatud digitaalselt)

abivallavanem vallavanema ülesannetes Reet Pramann

vallasekretär